ועדת הכלכלה, כנסת 25, פרוטוקול מספר 261, 2024-01-10 00:00

דוד ביטן: בוקר טוב לכולם, אני פותח את הישיבה בנושא: הצעת תקנות הכלבת (חיסון) (תיקון), התשפ"ג-2023

דוד ביטן:      	גשן, אתמול קיבלתי טלפונים גם ממשרד הבריאות, ואמרו שהם בכלל לא מעודכנים בנושא

דוד ביטן:  זה נראה לי משונה

דוד ביטן:  הרי תקנות עוברות שימוע או הערות ציבור – אני קורא לזה שימוע

דוד ביטן:  פתאום גם ממרכז השלטון המקומי נאמר שהם רוצים שבועיים לפשרה

דוד ביטן:  לא חשבתי שתקנות כאלה – בסך הכול חיסון כלבת

דוד ביטן:  רבותיי, אני לא מבין

דוד ביטן:  לא הסכמתי לדחות וגם הזמן שלנו חשוב

דוד ביטן:  אנחנו קובעים מהר את הדברים האלה, ואני לא חושב שהיו ועדות שקבעו כל כך מהר את הדברים האלה

דוד ביטן:  אנחנו עושים את זה מהר בשביל לסיים את העניין ולא בשביל לבטל לנו את הדיון יום לפני או לדחות אותו, ואנחנו לא שמים במקומו שום דבר

דוד ביטן:  אנחנו נשתדל לגמור את זה היום, ואם לא נצליח, נעשה ישיבה נוספת תוך כמה ימים

שלום דנינו: יש נציגות של משרד הבריאות?     

דוד ביטן: כן, יש פה נציגות

דוד ביטן:  בטוח

דוד ביטן:  הרשויות המקומיות פה? משרד הבריאות פה? משרד החקלאות פה, נכון? גשן, אתה מסביר?     

ד"ר תמיר גשן: אני כאן רק בתור עתודה

ד"ר תמיר גשן:  נמצאות כאן עורכת הדין אודליה אסולין דגני וד"ר דגנית בן דב

דוד ביטן: אתה מפקח, אתה אומר

דוד ביטן:  אוקיי

דוד ביטן:  בבקשה, תציגי

בן דב: בוקר טוב, אני מהשירותים הווטרינריים במשרד החקלאות

בן דב:  מדובר בשני תיקונים משמעותיים

בן דב:  התיקון הראשון הוא הארכת תוקף החיסון לכלב שחוסן בחיסונים ראשונים פעמיים, אחת לשנתיים ולא אחת לשנה כמו היום

בן דב:  זאת אומרת, כלב צריך לקבל שני חיסונים ראשונים בהפרש של בין חודש לשלושה חודשים, כלומר, מי שהגור שאצלו הגיע לשלושה חודשים או מי שאימץ כלב שלא היה מחוסן קודם בגיל מבוגר יותר

בן דב:  שני חיסונים ראשונים בהפרש קטן, ואחרי כן חידוש של החיסון פעם בשנתיים ולא פעם בשנה

דוד ביטן: למה אתם משנים את זה לפעם בשנתיים? לא צריך חיסון כל שנה?     

בן דב: התוקף של החיסון שהחברות מביאות לארץ – תמיד יש גם חברות יותר קיקיוניות שמייצרות חיסונים – התוקף של החיסון שמגיע לארץ לפי הצהרת היצרן הוא שלוש שנים

בן דב:  השיקול של כל מדינה להחליט האם אחת לשלוש, אחת לשנתיים או אחת לשנה, הוא לפי המצב האפידמיולוגי ולפי ההיענות של האזרחים לחיסון

בן דב:  כמה כלבת יש, ולצערנו, יש לנו כל הזמן

דוד ביטן: יש כלבת במדינה?     

בן דב: כן

בן דב:  בצפון הארץ יש כל הזמן, וכמה עשרות מקרים מאובחנים בכל שנה

בן דב:  בקו של הגבול הדרומי עם ירדן יש בכל שנה מקרים בודדים

ד"ר תמיר גשן: יש

ד"ר תמיר גשן:  יש חדירות של כלבת מהגבולות

דוד ביטן: כלבת היא מחלה מסוכנת, אני מבין, נכון?     

בן דב: נכון, מאוד

דוד ביטן: יש לה טיפול?     

ד"ר תמיר גשן: ברגע שהנגיף הגיע למוח, אין טיפול

ד"ר תמיר גשן:  לפני כחודש מת ילד ביריחו, שחודש לפני כן ננשך על ידי כלב משוטט

ד"ר תמיר גשן:  ילד מהרשות הפלסטינית

ד"ר תמיר גשן:  במדינות שמסביב לנו כל שנה – בירדן, בלבנון

דוד ביטן: כמה זמן זה לוקח להגיע למוח?     

ד"ר תמיר גשן: תלוי במקום הנשיכה

ד"ר תמיר גשן:  ככל שהאדם צעיר יותר וככל שהנשיכה רחוקה יותר מהמוח, הנדידה מתארכת

ד"ר תמיר גשן:  לפי הספרות זה יכול להגיע גם עד חצי שנה

בן דב: גם לשנה וקצת

דוד ביטן: אם אתם מאתרים בזמן, אין בעיה ויש טיפול

בן דב: אם מאתרים בזמן, משרד הבריאות אחראי על - - -     

דוד ביטן: למה החלטתם להקל פתאום?     

בן דב: מכיוון שהחיסון יעיל לשלוש שנים, ומכיוון שמאז שנכנסה לתוקף החובה לסמן כלב בשבב ולהזין את כל המידע עליו

דוד ביטן: אבל הוא יעיל לשלוש שנים גם לפני שנתיים, נכון? למה החלטתם דווקא עכשיו?     

בן דב: זה לא עכשיו דווקא

דוד ביטן: בדקתם את זה סטטיסטית? דברים מהסוג הזה?     

בן דב: כן

בן דב:  זאת המלצה של ועדה שהועברה כבר ב-2016

דוד ביטן: כמה עולה חיסון?     

בן דב: יש אגרת רישיון ואגרת כלבת

בן דב:  אגרת כלבת היא 15

בן דב: 5 שקלים ו-31 שקלים לאגרת רישיון

בן דב:  זאת האגרה

בן דב:  חלק גדול מאוד מהאנשים לא מחסנים במחלקות הווטרינריות אלא אצל וטרינר פרטי, ואז הם צריכים לשלם עלות ביקור, שזה בערך 200 שקל בנוסף

דוד ביטן: למה הם לא הולכים?     

בן דב: לפעמים זה מרחק, לפעמים שעות קבלה לא נוכחות

דוד ביטן: אז יש בזה חיסכון

בן דב: אם אפשר להשלים את המשפט, שעות הקבלה ברוב הרשויות המקומיות הן בשעות עבודה, והעובד יפסיד יותר כסף

דוד ביטן: משרד הבריאות, למה אתם מתנגדים לזה? יש משהו שקשור לבריאות, או רק בגלל שלא התייעצו אתכם, לא הרימו לכם טלפון

דניאל שגיא: אני מהלשכה המשפטית של משרד הבריאות

דניאל שגיא:  המשרד לא מתנגד

דניאל שגיא:  הייתה לנו שיחה אתמול, והגענו לנוסח מוסכם

דוד ביטן: אם הגעתם, יפה מאוד

דניאל שגיא: אודליה תציג

דוד ביטן: רשויות מקומיות, איזה פשרה אתם צריכים לקבל? לא הבנתי

דוד ביטן:  מה הקשר אליכם בעניין הזה? בגלל שאתם קשורים לווטרינריה העירונית? יש לכם מטלות מיוחדות בתקנות האלה?     

ד"ר אבי צרפתי: בוקר טוב, אני יושב-ראש ארגון הרופאים הווטרינריים ברשויות המקומיות

ד"ר אבי צרפתי:  בפועל, במשך כל השנים שמופעל חיסון הכלבת, אנחנו יודעים שהוא מורכב משני חלקים: 1

ד"ר אבי צרפתי:  תשלום בפועל עבור החיסון

ד"ר אבי צרפתי:  את החיסון הרשויות המקומיות קונות ממשרד החקלאות, שהוא היבואן היחיד שיש במדינת ישראל

ד"ר אבי צרפתי:  2

ד"ר אבי צרפתי:  תשלום עבור אגרת רישוי

שלום דנינו: היא חד-פעמית?     

ד"ר אבי צרפתי: לא, בכל שנה, והיא נמצאת בחוק להסדרת - - -     

דוד ביטן: היום זה בכל שנה, אבל עכשיו הם רוצים אחת לשנתיים

קריאה: החיסון, לא האגרה

דוד ביטן: משלמים את הרישוי בלי לעשות את החיסון? למה צריך לשלם אגרה אם לא עושים חיסון?     

שלום דנינו: כמו ברכב

שלום דנינו:  אתה משלם רישיון, ואתה לא חייב לעשות טסט

דוד ביטן: זה לא אותו הדבר

דוד ביטן:  עד היום היה כל שנה חיסון

דוד ביטן:  איזה היגיון יש לשלם כל שנה כשאתה עושה את זה פעם בשנתיים?     

ד"ר אבי צרפתי: כבוד היושב-ראש, אני רוצה לציין עובדה

ד"ר אבי צרפתי:  בדיוק פה עלית על הבעיה בהקשר הזה

ד"ר אבי צרפתי:  הרשויות המקומיות אחראיות בפועל על הפיקוח על הכלבת בכל מדינת ישראל

ד"ר אבי צרפתי:  כפי שאמרו פה הגורמים המקצועיים, הכלבת בשנה האחרונה הרימה ראש, ואפילו היו יותר מקרים השנה מאשר בשנה שעברה

ד"ר אבי צרפתי:  אפילו מת ילד ברשות הפלסטינית

ד"ר אבי צרפתי:  אבל לא זאת הנקודה

שלום דנינו: רק בשביל שנבין, זה לא קשור לאיכות החיסון

ד"ר אבי צרפתי: נכון

דוד ביטן: איזו פשרה אתם רוצים? אני לא הבנתי

דוד ביטן:  של כסף

דוד ביטן:  זה העניין? כל הזמן מגיעים לכסף? אני לא מבין את העניין הזה

דוד ביטן:  הרשויות המקומיות, גם שיתרמו משהו

דוד ביטן:  מה קרה? אני לא מבין

דוד ביטן:  כל דבר שאתם עושים, אתם צריכים לו כיסוי תקציבי? אני לא מבין את העניין הזה

דוד ביטן:  ואחר כך מופיע ראש השלטון המקומי ואומר: הרשויות המקומיות מטפלות הכי יפה

דוד ביטן:  ברור, אתם מקבלים את הכסף אז אתם מטפלים

דוד ביטן:  גם אם הם יקבלו את הכסף, הם יטפלו בזה יפה מאוד

דוד ביטן:  אתם גם צריכים להיות תחת האלונקה

דוד ביטן:  בכל דבר אתם רוצים כסף

דוד ביטן:  זאת לא סיבה לדחות, אני מאוד מצטער

דוד ביטן:  נגמר הסיפור

דוד ביטן:  מצידי, אל תגיעו פשרה, כן תגיעו – זאת לא בעיה שלי

דוד ביטן:  אחר כך תשבו עם משרדי הממשלה ותגיעו לאיזו פשרה שאתם רוצים

דוד ביטן:  זאת לא סיבה לדחות את התקנות

ד"ר אבי צרפתי: מבחינת הטענה המקצועית, אנחנו רופאים, אנחנו מכירים את הטענה המקצועית וזה בסדר

דוד ביטן: אז מה הבעיה?     

ד"ר אבי צרפתי: אנחנו מבקשים מנגנון שיסדיר את נושא האגרה בהגבלה לחיסונים או לשנים, על מנת שלא ימוטט את המערך הווטרינרי ברשויות המקומיות

שלום דנינו: דוד, איך מבטלים את האגרה?     

דוד ביטן: אני לא יודע

דוד ביטן:  האוצר פה במקרה

דוד ביטן:  למה אף אחד לא בא?     

ורד רירו זילברמן: הם הודיעו שהם לא מגיעים

דוד ביטן: למה? בגלל תקציב המדינה?      

שלום דנינו: כמה רופאים וטרינריים עירוניים יש באיגוד שלך, אדוני הדוקטור?     

ד"ר אבי צרפתי: 320

שלום דנינו: אבל לא חסרה עבודה

שלום דנינו:  זה לא שהתפקיד של הווטרינר העירוני בנוי בעיקר על נושא החיסונים

דוד ביטן: ברור, הם עובדים על מיליון דברים

שלום דנינו: הוא צריך לבדוק את הבשרים, את האיטליזים, את השווקים

שלום דנינו:  יכול להיות שזה יפנה להם קצת זמן לעשות עבודה שם

ד"ר אבי צרפתי: מאוד תלוי איפה אתה נמצא במדינה

דוד ביטן: האוצר לא פה

דוד ביטן:  אני מבקש, תקבעו ישיבה עם האוצר, הרשויות ומשרד החקלאות על מנת לסגור את הבעיה התקציבית הזאת

דוד ביטן:  זה לא קשור לתקנות; התקנות יעברו היום בכל מקרה

דוד ביטן:  אנחנו נעזור לכם לסיים את העניין, בסדר? לא נזניח אתכם

דוד ביטן:  גשן, רצית להגיד משהו? הכול בסדר?     

ד"ר תמיר גשן: רציתי רק לענות לחבר הכנסת דנינו, שהאגרה היא עבור הפעולה של החיסון, ואם החיסון יהפוך לפעם בשנתיים, האגרה תשולם פעם בשנתיים

שלום דנינו: ככה? באופן אוטומטי? לא צריך להתקין את זה בתקנות?     

דוד ביטן: הוא מדבר על משהו אחר

בן דב: לא, זה לא בתקנות

בן דב:  זה בחוק עצמו

שלום דנינו: אז אוטומטית מתבטלת האגרה פעם בשנה

דוד ביטן: כשאתה בא לחסן, אתה משלם

ד"ר תמיר גשן: יש שתי אגרות שקשורות באחזקת כלב

דוד ביטן: כמה תקציב אתם מפסידים, כביכול?     

עינת פלינט: אני ממרכז שלטון מקומי

עינת פלינט:  זה לא עניין כלכלי רלוונטי

עינת פלינט:  אנחנו רוצים הסדרה מערכתית-מינהלית, שתוכל לאפשר מעקב ופיקוח של הרשות המקומית אחרי כל הכלבים אצלה

עינת פלינט:  40 שקל שבן אדם מקבל לשלם אגרה, ואף אחד לא - - -     

דוד ביטן: זה קשור לתקנות האלה? זה חלק מהתקנה?     

עינת פלינט: כן, זאת אגרת הרישיון

דוד ביטן: אם זה חלק מהתקנה, כשנגיע לסעיף תגידו את זה

קריאה: זה לא קשור לתקנות האלה

עינת פלינט: זה קשור לראיה מערכתית

דוד ביטן: זה לא עניין של תקציב, אבל בשביל מה צריך פגישה עם האוצר? לא צריך פגישה עם האוצר

עינת פלינט: זאת לא פגישה עם האוצר

שלום דנינו: זאת ראייה מערכתית

דוד ביטן: בסדר

דוד ביטן:  תשבו עם גשן על הראייה המערכתית הזאת

עינב פלינט: זה מה שביקשנו

עינב פלינט:  השבועיים שביקשנו היו כדי להסדיר את המנגנון המערכתי

דוד ביטן: תאמינו לי, הוא בן אדם מאוד חכם

דוד ביטן:  הוא ישב איתכם על זה, ואם צריך, אני מאמין שהוא ילך איתכם

דוד ביטן:  לא צריך לשבת עם האוצר

דוד ביטן:  אני מבטל את הפגישה עם האוצר

דוד ביטן:  זאת הפגישה הכי מהירה שהייתה לי

דוד ביטן:  אין צורך

ד"ר תמיר גשן: אם יותר לי, חבר הכנסת ביטן, אתמול הגענו – עורכת הדין אסולין דגני, ד"ר צרפתי ואני  – להבנות שלא מעכבים את התקנות

ד"ר תמיר גשן:  אנחנו עובדים על הדברים

ד"ר תמיר גשן:  לצערי הרב, ההבנות האלה לא באו לידי ביטוי במכתב שיצא ממרכז שלטון מקומי

דוד ביטן: ד"ר צרפתי, שב עם ד"ר גשן, שניכם וטרינרים? תעשו שפה וטרינרית

ד"ר אבי צרפתי: זה קצת חוצה משרדים כי צריך פה גם את משרד הפנים והאוצר

דוד ביטן: לא צריך פגישה עם האוצר

הילה אקרמן: אם אפשר להוסיף, אני משלטון אזורי

הילה אקרמן:  כמו שעינת אמרה, יש פה גם עניין מינהלתי, לעשות את הכול

דוד ביטן: אז תשבו

הילה אקרמן: אבל יש גם עניין תקציבי

דוד ביטן: אמרתם שלא

דוד ביטן:  תחליטו

הילה אקרמן: זה גם זה וגם זה

הילה אקרמן:  אם מחר בבוקר חותכים את התקציב שמגיע, ואם אנחנו סוכמים ביחד את כל הרשויות המקומיות, אנחנו מדברים על כמה מיליונים

הילה אקרמן:  באבחה אחת מחר בבוקר אנחנו חותכים את התקציב ובסוף נפגע ברשויות המקומיות

דוד ביטן: אני מציע שתשבו עם ד"ר גשן ותגיעו להסכמים

דוד ביטן:  אם תצטרכו את המעורבות שלנו בנושא התקציבי, נקיים עוד ישיבה של חצי שעה בעניין הזה

הילה אקרמן: אני מגיעה ממועצות אזוריות

הילה אקרמן:  במועצות האזוריות יש וטרינרים שהם בחלקיות משרה

דוד ביטן: הבנתי

דוד ביטן:  היא אומרת שיש הבדל בין רשויות מקומיות למועצות אזוריות, ושם המצב הכלכלי הרבה יותר קשה, מצד אחד, ודבר שני, אין כל כך הרבה פעולות שהם צריכים לעשות ולגבות עליהן אגרות

דוד ביטן:  נניח, משחטות ודברים מהסוג הזה, שנמצאות בעיקר ברשויות המקומיות

הילה אקרמן: חשוב להגיד שאנחנו אלה שעושים את הפיקוח

הילה אקרמן:  בסוף אנחנו נפגע בפיקוח על הכלבת, ואני בטוחה שכל היושבים פה לא רוצים לפגוע בפיקוח על הכלבת

הילה אקרמן:  אם לא נותנים לווטרינרים אמצעים לעשות את זה - - -     

דוד ביטן: זה שעוברים מפעם בשנה לפעם בשנתיים, לא משנה את הפיקוח על הכלבת

דוד ביטן:  זה לא ברור לי לגמרי, ואני לא יודע מה אתם רוצים

שלום דנינו: זה לא קשור לווטרינר אלא לפקחים שצריכים לטפל בכלבים המשוטטים

שלום דנינו:  שם הבעיה

דוד ביטן: גם תהיה לכם פחות עבודה

הילה אקרמן: אם חס וחלילה נצמצם את שעות הקבלה של הווטרינר, יכולים עוד אנשים ללכת לווטרינרים הפרטיים, ואנחנו דווקא רוצים לתת את השירות הזה

שלום דנינו: להפך, תיקחו את השעות שלכם תעשו את זה בשעות שמתאימות לתושבים

דוד ביטן: משרד ראש הממשלה, מה רצית להגיד?     

טל גלבוע: אני רוצה לומר כמה דברים

טל גלבוע:  עם כל הכבוד, עד שבוע שעבר היו לי שישה שלבים

טל גלבוע:  היום יש לי חמישה כלבים בבית

דוד ביטן: את צריכה וטרינר בבית לפי השיטה הזאת

טל גלבוע: ד"ר גשן, אני לוקחת אותו פעם בשבוע

ד"ר תמיר גשן: אני רופא פרות

ד"ר תמיר גשן:  את לא לוקחת אותי בכלל

טל גלבוע: סתם, אני ממש לא לוקחת אותו

טל גלבוע:  אנחנו רבים בדרך כלל

טל גלבוע:  אני רוצה לומר שעם כל הכבוד, המערך הווטרינרי ברשויות צריך רוויזיה אחרת לחלוטין

טל גלבוע:  כמו שהיא אמרה, עם חלקיות המשרה

טל גלבוע:  הסיפור של הכלבת – גם להגיע לווטרינר הרשותי, וגם 15 שקלים של החיסון, זה לא מה שצריך לעצור את התקנות היום

דוד ביטן: בסדר, התקנות לא נעצרות

דוד ביטן:  את יכולה להיות רגועה

טל גלבוע: אם התקציב של חיסוני הכלבת היה מגיע למחלקות הווטרינריות של מדינת ישראל, הייתי אומרת לך סבבה

טל גלבוע:  אבל זה פשוט לא ככה, זה לא נכנס לאותו כיס, והרשויות עושות עם התקציב הזה מה שהן רוצות

דוד ביטן: אין קשר, הבנו את זה

דוד ביטן:  גשן, שב איתם

דוד ביטן:  אם אתם צריכים אותנו לעזרה, תודיע לי, או שאתם תודיעו

דוד ביטן:  לא משנה, ואז נקיים עוד ישיבה של חצי שעה עם האוצר ועם כולם

דוד ביטן:  לא נזניח את העניין, אם צריך לעשות משהו

דוד ביטן:  אל תדאגו

ד"ר תמיר גשן: אני רק רוצה להעיר דבר אחד, אגרת רישיון שנתית נותרת בעינה, ויש כלים מינהליים שהרשויות צריכות להפעיל

דוד ביטן: בסדר גמור

דוד ביטן:  אני סומך עליך בעניין הזה

שלום דנינו: סליחה, דוד, מי מפקח שהמחיר לא יעלה כי חסר להם כסף?     

בן דב: המחיר קבוע בחוק

בן דב:  זאת אגרה שקבועה בחוק ובתקנות

בן דב:  שתי האגרות, גם הכלבת וגם הרישיון, קבועות בנפרד בחקיקה

שגיב לוי: שלום, אני מייצג את המגזר הפרטי, את הלקוחות של כל הפורום הזה

שגיב לוי:  אני מייצג את בעלי הכלבים

שגיב לוי:  אנחנו פורום עורכי דין למען בעלי חיים

דוד ביטן: מה הקשר לעורכי דין?     

שגיב לוי: יש היום תחום, שאני מייצג אותו, תחום דיני בעלי חיים

שגיב לוי:  יש אנשים כמונו שמחזיקים חמישה כלבים בבית

שגיב לוי:  כלבים קצת מאתגרים

דוד ביטן: הורידו לך את החיסונים, מה אתה רוצה? אני לא מבין

דוד ביטן:  אתה בעד, לא?     

שגיב לוי: אני בעד ואני מביע את תודתי

דוד ביטן: בסדר גמור, יפה מאוד

דוד ביטן:  אל תודה לי, תודה לד"ר גשן

דוד ביטן:  תתחילו לקרוא

דוד ביטן:  תרשמו שאם אנחנו צריכים ישיבה, נעשה ישיבה רק על העניין הזה, בסדר? לא נזניח את זה, אין לכם מה לדאוג

אודליה אסולין דגני: אני מהלשכה המשפטית של משרד החקלאות ופיתוח הכפר

דוד ביטן: אם יש למישהו הערה שמתייחסת לתקנות, שיצביע

אודליה אסולין דגני: תקנות הכלבת (חיסון) (תיקון), התשפ"ד–2024     יש צורך להסביר?     

דוד ביטן: אם את צריכה, תסבירי

דוד ביטן:  אם יש למישהו הערה שמתייחסת להקראת התקנות, שיצביע

אודליה אסולין דגני: אני ממשיכה

דוד ביטן: תסבירי בכמה מילים לפרוטוקול

שלום דנינו: עוד שאלה, איך מודדים את הזמן? כל כלב בנפרד מהחיסונים שלו, יש לו לוח זמנים אישי?     

בן דב: כן, גם היום, מכוח החוק להסדרת הפיקוח על כלבים, אותו חוק שקובע גם את חובת הרישיון והסכום של הרישיון, הוקם מאגר ארצי לסימון כלבים

בן דב:  יש חובת סימון כל כלב בשבב, שזה מספר תעודת הזהות האישי והפרטי, וכל חיסון כלבת חייב להיות מדווח למאגר הארצי

בן דב:  כל אחד יכול להיכנס למאגר הארצי ולראות את תאריכי החיסונים, מתי הכלב חוסן

בן דב:  יש לנו מעקב מאוד מאוד טוב

בן דב:  לקח כמה שנים עד שכמעט כל הרשויות המקומיות מדווחות בצורה מסודרת למאגר, ויש רישום פרטני לכל אחד מהכלבים

בן דב:  עד עכשיו הייתה חובת חיסון מגיל 3 חודשים אחת לשנה, והשינוי הוא שהכלב יקבל שני חיסונים ראשונים – כמו שאנחנו מכירים מתינוקות – חיסון וחיסון דחף

ד"ר תמיר גשן: מהקורונה

בן דב: גם מהקורונה וגם מתינוקות באופן סדיר – חיסון וחיסון דחף

בן דב:  זה נותן רמה חיסונית יותר טובה מאשר שני חיסונים ראשונים בהפרש של שנה, ואחר כך אפשר לחדש בכל שנתיים, ועדיין לשמור על רמת חיסוניות מאוד גבוהה בכלבים

אודליה אסולין דגני: חשוב לציין שלגבי מועד התחילה, הכנסנו מועד תחילה קבוע בזמן כדי שיהיה ברור עד מתי צריך להיות הכלב מחוסן לעניין החיסון הבא

שלום דנינו: מי הנוספים שאתם רוצים למחוק?     

אודליה אסולין דגני: הכוונה לחיסונים

ד"ר תמיר גשן: מדובר בדחיית חיסון

אודליה אסולין דגני: התקנה מדברת על מצב שבו הרופא הווטרינר העירוני, מגיעה אליו בקשה לדחיית מועד החיסון בגלל מצבו הבריאותי של הכלב

אודליה אסולין דגני:  בעבר הייתה אפשרות להתיר אחזקתו של כלב בלא חיסון אחרי שחוסן חיסון אחרון

אודליה אסולין דגני:  כאן אנחנו מבקשים להבהיר שניתן להתיר החזקה של הכלב בלא חיסון לתקופה של שלושה חודשים, ולהאריך בשלושה חודשים

אודליה אסולין דגני:  המילה נוספים מתייחסת לשלושת החודשים הנוספים

שלום דנינו: במקרה כזה, יש חובה להחזיק את הכלב בתוך הבית, שלא יצא לרחוב?     

דוד ביטן: דנינו, גם לך יש חמישה כלבים?     

שלום דנינו: לי יש

דוד ביטן: כמה יש לך?     

שלום דנינו: לא נעים לי להגיד, אבל אצלנו, ביישוב מתקדם כמו עומר, שלוש הבנות שלי, כל אחת מהן ננשכה פעמיים

שלום דנינו:  לא בגלל הווטרינר אלא בגלל הפיקוח הכושל

שלום דנינו:  זה האלמנט שיותר חשוב

בן דב: המגבלות האלה נקובות בחוק להסדרת הפיקוח על כלבים

בן דב:  אסור להוציא כלב למרחב ציבורי, אלא אם הוא מוחזק ברצועה

בן דב:  אפילו אורך הרצועה מוגבל ל-5 מטרים לכלב רגיל – זה בעצם אורך הרצועות פלקסי – ול-2 מטר לכלב מסוכן וזמם לכלב מסוכן

בן דב:  בעצם, אסור לשחרר כלב, ולא משנה כמה פעמים הוא מחוסן ולא משנה כמה הוא מאולף

בן דב:  אסור לשחרר כלב במרחב ציבורי, למעט בגן כלבים מסודר

דוד ביטן: אנשים פשוט מפרים את החוק

דוד ביטן: הרשות המקומית לא יכולה לשים פקח על כל בית

דוד ביטן:  יש בעיה עם זה, ברור

שלום דנינו: היא לא יכולה על כל בית; על כלבים משוטטים

שלום דנינו:  זה לא הנושא אז אני לא נכנס אליו

בן דב: אם יורשה לי, גם פה יש בעיה של שעות עבודה

בן דב:  הפקחים לא נמצאים כשאנשים מוציאים את הכלב לטיול

ד"ר שי רודריג: שלום, אני הרופא רשותי של מועצה אזורית הגלבוע

ד"ר שי רודריג:  רציתי להעיר, בהמשך להערתו של חבר הכנסת דנינו, בדיוק בנושא הזה

ד"ר שי רודריג:  נדרשת רפורמה משמעותית בתקצוב ובתגבור

ד"ר שי רודריג:   אי-אפשר לתת לכל רשות מקומית לעשות כראות עיניה

ד"ר שי רודריג:  עומר רשות עשירה, ובכל זאת, תראה מה נאמר, ולא אוסיף

דוד ביטן: ברור שזה לא קשור לתקנות האלה, וגם אי-אפשר לשים פקח בכל מקום

דוד ביטן:  אנשים צריכים להיות בסדר בדברים האלה, והם לא בסדר

דוד ביטן:  לא הרשות לא בסדר

ד"ר שי רודריג: בתקנות האלה, כבוד היושב-ראש, מגולמת פגיעה בצפי ההכנסה של המחלקות הווטרינריות

דוד ביטן: בסדר, זאת לא פגיעה מי-יודע-מה

דוד ביטן:  לא צריך להגזים עם כל דבר

שי רודריג: עדיין מדובר בפגיעה

דוד ביטן: אז לא ללכת לטובת האזרח? לא צריך לחסן פעם בשנה, אפשר לחסן פעם בשנתיים

דוד ביטן:  בגלל שאתם נפגעים טיפה בתקציב, לא נעשה את זה? אני לא מבין את הבקשה הזאת

דוד ביטן:  יש גבול לכל דבר

שלום דנינו: יש מגמה שמחזיקים יותר כלבים בבתים

טל גלבוע: מצב הכלבים במדינת ישראל חמור מאוד

טל גלבוע:  אנחנו ממיתים כלבים כל הזמן בהסגרים הרשותיים, כי אין בתים מאמצים

טל גלבוע:  עכשיו זאת תקופה קצת יותר טובה בגלל המלחמה, אבל בשורה התחתונה, כל פוסט שאני מעלה, כל בן אדם כותב לי, חייבים שהטיפול בכלבים יהיה כמו בן אדם שמשלם קופת חולים

טל גלבוע:  אתם לא מבינים את ההוצאות על האזרח

טל גלבוע:  מצד אחד אנחנו רוצים שהם יאמצו כלבים - - -     

דוד ביטן: אם נלך לפי הגישה שלך, אנחנו לא צריכים אנשים, רק בעלי חיים

דוד ביטן:  הבנתי, בסדר

טל גלבוע: ביטן, אל תעשה לי נעים בגב

דוד ביטן: לא, אני מכיר אותך

דוד ביטן:  אני מכיר

דוד ביטן:  אם לא הייתי מכיר אותך ואת הדעות שלך, אז לא הייתי

דוד ביטן:  לגבי הרשויות המקומיות, כמו שאמרנו, תשבו עם גשן ותנסו להגיע למשהו

דוד ביטן:  לא תגיעו? אנחנו נמצאים פה ונעזור לכם להגיע, בסדר? זאת לא סיבה, בגלל שאתם נפגעים באיזה מיליון שקל - - -     

עינת פלינט: לא, לא

עינת פלינט:  אנחנו לא מבקשים לדחות את התקנות

דוד ביטן: בסדר, זאת לא סיבה לא לאשר את התקנות האלה

עינת פלינט: העניין הוא להסדיר מינהלית כדי שאף אחד לא ייפגע והרשות לא תיפגע

דוד ביטן: יכול להיות שהרשויות נפגעות בגלל הרפורמה הזאת, וזאת רפורמה מבחינתי – פעם בשנתיים

דוד ביטן:  יכול להיות שאתם תיפגעו קצת, לא קרה כלום

דוד ביטן:  יש לכם הכנסות ותקציבים ממקורות אחרים

דוד ביטן:  לא צריך להגזים ובכל דבר לבוא ולעשות לנו חשבון של גרוש מגרוש

דוד ביטן:  זה לא עובד ככה במציאות

דוד ביטן:  צריך ללכת לטובת האזרח, ואם סוף-סוף הם הגיעו למסקנה שבריאותית לא צריך פעם בשנה, אז על הכיפאק, כל הכבוד, בלי לפגוע בנשוא של הכלבת

עינת פלינט: זה רק ליצור את המנגנון, האקו-סיסטם הזה, הדין הזה בין הרשויות לבין בעלי הכלבים

דוד ביטן: הם יישבו איתכם, אין בעיה

דוד ביטן:  אמרתי, אנחנו נעזור לכם

דוד ביטן:  אין שום בעיה

דוד ביטן:  תפסיקו להיות גרושונים כאלה, שעל כל דבר עושים לי חישוב

דוד ביטן:  זה לא מתקבל על הדעת

ד"ר תמיר גשן: יש עוד פרט אחד בקצה שכולם שוכחים, שבקצה המחט של המזרק יש כלב, וכשמזריקים לכלב תרופות או תכשירים, שמבחינה מדעית אנחנו משוכנעים שאין בזה צורך, זה עלול לגרום נזק גם אם הנזק הוא שולי

שלום דנינו: זה גם הפריון של המשק

שלום דנינו:  זה שעות, זה לנסוע עם האוטו, לחכות לווטרינר

שלום דנינו:  זה הרבה שעות מסביב ל-35 שקלים

דוד ביטן: אין פה נזק גדול מבחינה תקציבית

דוד ביטן:  יכול להיות שלגבי מועצות אזוריות, שהן פחות עשירות, חוץ מכמה מועצות - - -     

שלום דנינו: איזה מועצות?     

דוד ביטן: אין להן

דוד ביטן:  אין להן כסף כמו שיש לרשויות

דוד ביטן:  אין ויכוח

עינת פלינט: יש הרבה רשויות קטנות שהן בסוציו-אקונומי 1 עד 4

דוד ביטן: ראשון לציון ומודיעין – עם הכסף שיש להן, הן יכולות לספוג 100,000 שקל, אבל לפעמים רשויות אזוריות לא יכולות לספוג

דוד ביטן:  אני מקבל את זה

עינת פלינט: יש הרבה רשויות מקומיות שהן לא אזוריות במגזר הערבי, בסוציו-אקונומי 1 עד 4

דוד ביטן: נכון, אני מכיר את זה

דוד ביטן:  יכול להיות שייתנו סיוע לרשויות האלה, בסוציו-אקונומי נמוך, וגם לרשויות אזוריות לתקופה של שנה-שנתיים עד שזה יתאזן

דוד ביטן:  אתם תבדקו את זה

טל גלבוע: לא נעים לי להגיד, הם גם לא מחסנים

טל גלבוע:  הווטרינר של עוספיא ודליה קיבל 160,000 שקל ממשרד החקלאות, הלך וחיסן בעצמו את כל הכלבים

טל גלבוע:  יש לפה ולשם, וצריך לראות את התמונה הגדולה

דוד ביטן: אני מאמין שאתם תשבו איתם על זה – יש פה טעם בישיבה איתם

דוד ביטן:  תשבו איתם, זה התפקיד שלכם, זה התפקיד שלהם

דוד ביטן:  תשבו, ותראו איך אפשר להסתדר

דוד ביטן:  צריך לעזור פה ושם, לפחות בהתחלה עד שיהיה איזון של המערכת

דוד ביטן:  תמשיכי לקרוא

דוד ביטן: זה תוספת, (ג)?     

אודליה אסולין דגני: זה תוספת בעקבות הסכמות עם משרד הבריאות

אודליה אסולין דגני:       מתן היתר להארכת החזקת הכלב בלא חיסון כלל, מעולם, ייתן רק מנהל השירותים הווטרינריים במשרד החקלאות ופיתוח הכפר, ולא מי שהוסמך על ידו לפי תקנות אלה

אודליה אסולין דגני:       לעניין תקנה זאת, המנהל רשאי להאריך את התקופה שבה מוחזק כלב בלא חיסון מעבר להארכה של הרופא הווטרינר העירוני, על בסיס בקשה של בעל הכלב, מטעמים של בריאות הכלב על פי בקשתו

אודליה אסולין דגני:  לפני התיקון, בעל הכלב היה רשאי להגיש את הבקשה עד שלושים יום לפני תום מועד החיסון, או תקופת ההיתר – ההארכה – שניתנה לו להחזיק את הכלב בלא חיסון

אודליה אסולין דגני:  כאן אנחנו רוצים לאפשר, מטעמים מיוחדים שיירשמו, שבעל הכלב יוכל להגיש את הבקשה גם במועד מאוחר יותר

אודליה אסולין דגני:  למשל, כמו עכשיו, אנחנו רואים מצבים שבהם יש מלחמה, אנשים במילואים, כל מיני סיבות שבגללן בעל הכלב לא יכול להגיש בזמן, שיהיה לו שיקול דעת לאפשר הגשת בקשה במועד מאוחר יותר

אודליה אסולין דגני:       התקנה הזאת מדברת על תפקידו של הווטרינר המחסן, איזה פרטים הוא מבקש לברר מול בעל הכלב, כאשר הוא מגיע לחסן את הכלב

אודליה אסולין דגני:  התקנה טרם התיקון דרשה שהבעלים של הכלב יעביר בצורה של הצהרה מידע על כל טיפול רפואי שניתן לבעל החיים, בתקופה של 14 יום לפני החיסון

אודליה אסולין דגני:  לפי אותו מידע, היה מחליט הרופא הווטרינר המחסן אם יש איזושהי מניעה, אם הטיפול הרפואי שקיבל אותו בעל חיים לפני, הייתה יכולה לפגוע ביעילות החיסון

אודליה אסולין דגני:  אנחנו ביקשנו להפוך את זה ל-ביקש מבעליו, כלומר שזאת תהיה פנייה פוזיטיבית לבעלים

בן דב: אולי אני אחדד

בן דב:  החובה בנוסח הקודם הייתה – קיבל מבעליו מידע, מה שיצר מצב שבו אם הווטרינר לא קיבל את המידע, בעצם הוא עבר עבירה

בן דב:  נטל הפעולה עבר לבעלים, והווטרינר צריך לבקש את המידע, ועל סמך המידע שהוא קיבל הוא צריך לפעול בצורה מקצועית

בן דב:  אותו דבר נכון גם לתיקון הבא לגבי נשיכה

אודליה אסולין דגני: היה חשוב להסביר את זה

שלום דנינו: למה אתם לא משלימים את שני הצדדים? ביקש הווטרינר וחובתו של הבעלים לתת את זה

בן דב: כי זה לא אכיף, זה בלתי ניתן לאכיפה

שלום דנינו: למה? בדיעבד

שלום דנינו:  אם הכלב קיבל סוג של טיפול, שסותר את החיסון, לא חובתו לעשות את זה? להגיד את זה? למה להסתיר את זה? אם קרה והכלב הזה נשך ופגע במישהו בכלבת, כי הוא לא מחוסן בפועל, רק קיבל את הזריקה, למה שלא תהיה חובה כזאת?     

בן דב: החובה של החיסון קבועה  ומתועדת

בן דב:  השאלה היא האם הכלב קיבל טיפול רפואי

בן דב:  לפעמים גם הבעלים לא יודע

שלום דנינו: איך יכול להיות טיפול לכלב, שהבעלים לא יודע

בן דב: הוא לא יודע שזה עלול לפגוע ביעילות החיסון

שלום דנינו: על כן, חובתו לתת את המידע

בן דב: ועדיין, יש לא מעט מקרים, שאחד מבני המשפחה הוא זה שהלך לקבל את הטיפול, ואחד מבני המשפחה - - -     

שלום דנינו: בגלל זה, בגלל יוצאי דופן, אנחנו לא יכולים להקל בעניין

ד"ר תמיר גשן: חבר הכנסת דנינו, מדובר במקרי קצה קלושים

ד"ר תמיר גשן:  בדרך כלל זה הרופא הווטרינר הפרטי שמטפל בכלב

ד"ר תמיר גשן:  יש לו את התיק הרפואי והוא מכיר מה הכלב קיבל

ד"ר תמיר גשן:  הדבר היותר מדאיג הוא שמגיע כלב – אתמול הלכתי לרופא העירוני לחסן את בעלי החיים שלי, ושם הרופא העירוני לא מכיר את ההיסטוריה הרפואית של הכלב

ד"ר תמיר גשן:  לכן, הוא צריך לבקש את ההיסטוריה מבעלי הכלב

שלום דנינו: אני עדיין חושב שחובתו של הבעלים לתת אינפורמציה

שלום דנינו:  אם הוא לא יודע – לא יודע; אם הוא יודע – זאת חובתו

שלום דנינו:  אולי הוא רוצה להקל עם עצמו ולהגיד שזה לא כזה חשוב, זה לא כזה דחוף

שלום דנינו:  ואם בסוף זה מדכא את החיסון, מה עשינו בזה?     

אודליה אסולין דגני: בכל מקרה, אני רק אומר שהתקנה מתייחסת לחובות המחסן, הרופא הווטרינר שמוסמך לחסן כלבים

אודליה אסולין דגני:  לכן, לא רצינו ליצור מצב שבו אנחנו מטילים חובה על הרופא הווטרינר המחסן, שהוא לא יכול לעמוד בה

אודליה אסולין דגני:  זה הפך ללשון בקשה מלשון קבלה של המידע הרפואי

אודליה אסולין דגני:  הוא יכול לבקש מהבעלים למסור מידע, אבל הוא לא להכריח אותו

דוד ביטן: בסדר, אין מה לעשות

דוד ביטן:  זה עניין משפטי

שלום דנינו: ברור לי שהווטרינר לא אחראי על האינפורמציה, לשאוב אותה בכוח

שלום דנינו:  הוא מבקש, ועדיין אני חושב שחובתו של הבעלים למסור

דוד ביטן: אם הוא יודע

שלום דנינו: אם הוא יודע

שלום דנינו:  אם הוא לא יודע, זה לא זה

טל גלבוע: איך אפשר לאכוף את זה?     

דוד ביטן: קשה, קשה

שלום דנינו: לפחות בלשון החוק, זאת חובתו

שלום דנינו:  אבל לפטור אותו?     

טל גלבוע: אני באמת לא יודעת מה הכלבים שלי מקבלים ולא מקבלים

טל גלבוע:  אני לא וטרינרית, אני לא מבינה בזה

טל גלבוע:  יכולים לבקש, אם אני יכולה להגיד – סבבה

שלום דנינו: את אומרת: הייתה לו בעיה כזאת, נתנו לו תרופה כזאת וכזאת

דוד ביטן: עזוב, עזוב

דוד ביטן:  אם זאת הגישה המשפטית שלהם, אנחנו לא נתערב בזה

שלום דנינו: לא התעקשתי על הגישה הרפואית שלהם, התעקשתי על הסיכון הציבורי

דוד ביטן: הבעיה היא לא בכלבים הקיימים אלא יותר בכלבים במשוטטים שמגיעים מקו התפר

שלום דנינו: הכלבים המשוטטים לא רלוונטיים לאירוע, הם לא באים לווטרינר

דוד ביטן: נכון, הם לא רלוונטיים

שלום דנינו: לכן אני מתעקש איתכם

שלום דנינו:  אני באמת חושב שחובתנו לצמצם את הסיכון של הכלבת לאפס

דוד ביטן: לכן, מה שאתה מבקש פחות רלוונטי לבעיות הקיימות

דוד ביטן:  הלאה

שלום דנינו: לפרוטוקול, אני לא מסכים עם מה שאמרת

דוד ביטן: אין בעיה, בסדר

אודליה אסולין דגני: רצינו לוודא שהרופא הווטרינר בקופה של עשרה ימים לפני מועד החיסון, והבעלים של הכלב מאשר שהכלב לא נשך

אודליה אסולין דגני:  בדרך כלל, כאשר כלב נושך הוא נכנס להסגר או במקרה של תצפית בית

אודליה אסולין דגני:  למרות זאת, במקרה הזה, נדרש הרופא הווטרינר המחסן לשאול את הבעלים של הכלב את השאלה הזאת, לגבי אותם מקרים שלא ידועים וכדי לוודא את זה

אודליה אסולין דגני:       	רצינו לוודא שהרופא הווטרינר המחסן פונה לבעלים של הכלב כדי לוודא מולו שהכלב לא נשך בתקופה של עשרה ימים לפני מועד החיסון, והבעלים של הכלב מאשר שהכלב לא נשך

אודליה אסולין דגני:  בדרך כלל, כאשר כלב נושך, הוא נכנס להסגר ויש מידע לגבי הסגר כלבת או במקרה של תצפית בית

אודליה אסולין דגני:  ולמרות זאת, במקרה הזה, לפני החיסון נדרש הרופא הווטרינר המחסן לשאול את הבעלים של הכלב את השאלה הזאת, לגבי אותם מקרים שאולי לא ידועים, וכדי לוודא זאת

דוד ביטן: גשן, כמה זמן אתה צריך לשבת איתם?     

ד"ר תמיר גשן: אבי, כמה זמן אתם צריכים להביא נתונים גם מהחברות?     

ד"ר אבי צרפתי: בדיוק רצינו לדבר על התחולה

ד"ר אבי צרפתי:  מעבר לזה שנמצא את הדרך על מנת לצמצם את הפגיעה בנושא הרישוי והאגרות, יש לנו בעיה של התאמת המערכות המחשוביות לקלוט את התהליכים האלה

ד"ר אבי צרפתי:  היום אנחנו מבצעים תזכורות לאנשים באמצעות מסרונים, ואנחנו מחויבים על פי חוק לעדכן את האנשים שהם חייבים לבוא לחסן

דוד ביטן: כמה זמן?     

ד"ר אבי צרפתי: כשאנחנו לוקחים את ההקשר של המערכות, גם הפרטיות וגם העירוניות, אנחנו צריכים סדר גודל של חצי שנה

דוד ביטן: אתה צריך להיות מהיר יותר

ד"ר אבי צרפתי: להיפגש זה מחר, אבל להחיל את הנוהל הזה, על מנת שנוכל לתזכר - - -     

דוד ביטן: תגיעו להסכמה, ואחר כך נהלים וכולי, אתם יכולים כמה זמן שאתם רוצים

דוד ביטן:  זה לא מעניין אותי

שלום דנינו: הוא מדבר על התיקון של התוכנה

דוד ביטן: מה זה קשור?     

ד"ר אבי צרפתי: כדי שנוכל לתזכר ולעמוד בדרישות

דוד ביטן: אנחנו נקבע פה ישיבה לעוד חודש

דוד ביטן:  עד אז, תשבו ותנסו להגיע למה שתגיעו

דוד ביטן:  טל, שמעת את הערה של דנינו? תבדקי אותה לראות אם אפשר לעשות משהו בעניין הזה

דוד ביטן:  בלי קשר, אני רוצה שתשבו גם עם האוצר

דוד ביטן:  לאור מה שאמרתם על הסיכונים, שרוב הבעיה זה כניסת כלבים מקו התפר, גם מירדן וגם מיהודה ושומרון - - -     

ד"ר תמיר גשן: כלבים וחיות בר, בעיקר תנים

בן דב: והיום מעזה

דוד ביטן: אני חושב שצריך לתת תקציב למשרד החקלאות ללוכדי כלבים בקו התפר, על מנת שתוכלו לתפוס את הכלבים האלה

דוד ביטן:  סיירת כזאת

טל גלבוע: זה גם מקומות

טל גלבוע:  אם היום הסגרים להכניס את הכלבים

טל גלבוע:  יש לנו בעיה עם עזה

ד"ר אבי צרפתי: כבוד היושב-ראש, התשובה של משרד החקלאות תמיד היא שזאת בעיה של הרשויות המקומיות

דוד ביטן: לא, לא

דוד ביטן:  דווקא הלוכדים יבואו דווקא לא מהרשויות, כי אתם משתמשים בפקחים לדברים אחרים

דוד ביטן:  אני רוצה אותם רק לעניין הזה, של לכידת כלבים משוטטים שבאים מקו התפר, מיהודה ושומרון

שלום דנינו: ד"ר גשן, חזירי הבר משפיעים על כלבת?     

דוד ביטן: אני רוצה שתקבלו תקציב ללוכדים מיוחדים בעניין הזה, בגלל הסיכונים של הכלבת

דוד ביטן:  אתה אומר בעצמך, שאדם שזה מגיע לו למוח – הוא מת

טל גלבוע: היום אנחנו נמצאים במצב שיש להקות כלבים בעוטף עזה, שנכנסות מעזה

טל גלבוע:  משרד החקלאות תקצב ב-2 מיליון שקל את הרשויות

דוד ביטן: אנשים נכנסים מעזה, אז כלבים בטח יכולים

טל גלבוע: חלקם יכולים לצאת לאימוץ, חלקם כלבים מתפרעים

טל גלבוע:  אתה מדבר על הלכידה, אבל זה סיפור הרבה יותר גדול

טל גלבוע:  אין איפה לשים אותם, וזאת השורה התחתונה היום במדינת ישראל

דוד ביטן: כלב שחולה בכלבת, אולי צריך להרוג אותו

טל גלבוע: אני לא מדברת על חולים בכלבת

ד"ר תמיר גשן: אם יותר לי להאיר את הבעיה בפנס, הבעיה היום בישראל היא פחות של הכלבים ויותר של חיות הבר

ד"ר תמיר גשן:  אם אנחנו מסתכלים על השנים האחרונות, המאגר הגדול של כלבת - - -      

דוד ביטן: בסדר, שיהיו לוכדים בעניין הזה

שלום דנינו: הוא מדבר דווקא על אלה שמדביקים הם השועלים

דוד ביטן: אני מבין

דוד ביטן:  מה, אני צריך הסבר בגוף הסרט?     

טל גלבוע: הם יורים בהם, הם יורים בכולם

טל גלבוע:  בתנים, בכולם

דוד ביטן: גשן, אנחנו רוצים לעזור לך לקבל – אבל שלכם, לא של הרשויות המקומיות

ד"ר תמיר גשן: לגבי חיות בר, בדיון צריכים להיות נציגים מרשות הטבע והגנים, כי להם הסמכות על חיות בר

דוד ביטן: תביא את מי שאתה רוצה

ד"ר תמיר גשן: באירוע של חיות בר, משרד החקלאות משקיע בשנים האחרונות מעל 7 מיליון שקלים בפיזור פיתיונות לחיסול חיות בר מהאוויר

דוד ביטן: אתם עושים את זה? אז כלבים וחיות בר, אין בעיה

דוד ביטן:  נעשה ישיבה בעוד חודש על העניין הזה, ועד אז תביאו לנו תשובות, כולל עם האוצר

דוד ביטן:  הפעם תזמינו את האוצר לפגישה

דוד ביטן:  זה ללא קשר לאישור התקנות

דוד ביטן:  העליתם בעיה, אנחנו רוצים לטפל בה

אליהו דלל: אתה מדבר על לוכדים ואני חייב לומר לך שעד לפני שנתיים, חלק גדול מהרשויות יש להן לוכדים אבל אין להם נשקים ללכוד

טל גלבוע: היחידה זה גם מלכודות, לא רק נשקים

אליהו דלל: יש רובים עם חצים

אליהו דלל:  חלק גדול מהרשויות לא היה להן את הכלי, את הנשק עצמו

דוד ביטן: לא היה להם כסף?     

אליהו דלל: הכשרה, כסף, כל מיני דברים

דוד ביטן: אני לא יודע למה, לרשויות יש כסף

דוד ביטן:  אין בעיה של כסף

אליהו דלל: אלה חלק מהדברים שצריך להעלות

דוד ביטן: בישיבה בעוד חודש, זה לא קשור לתקנות

בן דב: בדיוק בהקשר הזה וגם בהקשר הקודם בנוגע לעוד לוכדי כלבים, לדיון הבא חשוב מאוד להביא גם את משרד הפנים

בן דב:  לא אוצר – פנים

דוד ביטן: נשלח מכתב לאוצר בעניין הזה בעקבות הדיון כדי שנתניע את התהליך בסדר?     

בן דב: משרד הפנים

דוד ביטן: גם משרד הפנים

בן דב: זה משרות, זה תקנים

דוד ביטן: אני מעדיף שזה יעבור דרך משרד החקלאות ולא דרך הרשויות

דוד ביטן:  הרשויות מנצלות את זה לדברים אחרים

דוד ביטן:  לא משנה, מה שיוחלט מקובל עליי

דוד ביטן:  הגוף המקצועי, שיחליטו מה הם רוצים

שלום דנינו: כמה לכם נתונים כמה ננשכו ולא התגלתה אצלם כלבת? שנקבל סדר גודל

שלום דנינו:  כמה ננשכו על ידי כלבים מחוסנים, שנכנסו להסגר? 

ד"ר תמיר גשן: מ-2003 לא היה מקרה כלבת באזרח ישראלי

טל גלבוע: תזכרו שהוא אמר את זה לדיון בכלבים המשוטטים

טל גלבוע:  תרשמו, תכתבו בגדול בפרוטוקול

ד"ר תמיר גשן: אבל זה לא אומר שמספר האנשים שטופלו לא היה גדול

שלום דנינו: על זה אני שואל

דוד ביטן: לאור הבקשה הנוספת שלנו, נעשה את הישיבה בעוד חודש וחצי

דוד ביטן:  זה לוקח זמן, הדברים האלה

ד"ר תמיר גשן: אם יותר לי, אני חושב שהדיון צריך להיות יותר מעמיק רק מתקנים, כי בסוף נלכוד כלבים ולא יהיה לאן להעביר אותם

דוד ביטן: בחצי השעה הראשונה תהיה בקשר לדבר הזה עם הרשויות, ואחר כך דיון על הנושא של התקנים

ד"ר אבי צרפתי: כבוד היושב-ראש, קודם כול, ברכות על העניין כי אנחנו נשמח שתהיה אוזן קשבת בהקשר הזה

ד"ר אבי צרפתי:  מערך הווטרינריה במדינת ישראל, לפחות בהקשר של מניעת מחלות וטיפול בנושאים האלה, יש לו קשר הדוק בין משרד החקלאות לבין הרשויות המקומיות

דוד ביטן: אני חושב שקשור יותר לוועדת בריאות

דוד ביטן:  משכתי את זה עכשיו אליי רק בנושא שעלה מהתקנות האלה

ד"ר אבי צרפתי: התפקוד בנושא של כלבים משוטטים, חיסוני כלבת ומניעת המחלה הזאת, יש לו קשר הדוק בין משרד החקלאות לרשויות המקומיות

ד"ר אבי צרפתי:  צריך לקחת את זה כמכלול אחד

דוד ביטן: תשאיר את זה לדיון שיהיה בעניין הזה

דוד ביטן:       יש עוד הערות? לא

דוד ביטן:  אני מצביע על התקנות

דוד ביטן:  מי בעד התקנות כפי שהוקראו והותקנו פה?     

דוד ביטן: אושרו

דוד ביטן: פה אחד

דוד ביטן:  התקנות עברו, תודה רבה

דוד ביטן:  דיון בעוד חודש וחצי